Atlantshafshryggurinn er hluti af miðhafshryggjakerfinu sem er um 75.000 km langt og hlykkjast um alla jörðina . Það mun vera stærsta einstaka jarðfræðifyrirbæri á yfirborði jarðar . Hryggirnir rísa yfirleitt nokkur þúsund metra yfir djúphafssléttuna og sums staðar ná eldfjöll á hryggnum upp úr sjó eða jafnvel hryggurinn sjálfur — Ísland er dæmi um það . Miðhafshryggjakerfið sést hér eins og dökkir saumar á hafsbotninum . Mið-Atlantshafshryggurinn nær frá Gakkel-hrygg í norðri ( um 82° N 0° A ) til Bouvet-eyjar í suðri ( 54° 26 ’ S 3° 24 ’ E ) – þetta eru um 134,5° eftir N-S stórbaug þannig að fjarlægðin er ummál jarðar ( 2 π R ) x hlutfallið af heilum hring ( 134,5 / 360 ) = 2 x π x 6378 km x 134,5 / 360 = 14.972 km .